Document ID: 32003R1175

Komisjoni määrus (EÜ) nr 1175/2003,
1. juuli 2003,
millega muudetakse määrust (EÜ) nr 883/2001 (milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas) ja määrust (EÜ) nr 2805/95 (millega määratakse kindlaks veinisektori eksporditoetused)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikleid 63 ja 64,
ning arvestades järgmist:
(1) Euroopa Liidu ja Tšehhi Vabariigi [3] ning Euroopa Liidu ja Slovaki Vabariigi [4] vahel on hiljuti sõlmitud kaubanduskokkulepped, millega kehtestatakse teatavate põllumajandustoodete jaoks teatavad soodustused tariifikvootide kujul ning täielik kaubanduse liberaliseerimine muude põllumajandussaaduste ja -toodete puhul. Toetuste kaotamine veinisektoris alates 1. juunist 2003 on üks nendest soodustustest.
(2) Tšehhi ja Slovaki ametiasutused kohustuvad tagama, et kõnealustesse riikidesse lubatakse importida üksnes selliseid kaubanduslepingutega hõlmatud ühenduse toodete partiisid, mille puhul ei ole makstud toetust. Selleks tuleb muuta komisjoni 24. aprilli 2001. aasta määruse (EÜ) nr 883/2001 (milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas, [5] viimati muudetud määrusega (EÜ) nr 715/2003 [6]) artikli 9 lõiget 6 ning komisjoni 5. detsembri 1995. aasta määruse (EÜ) nr 2805/95 (millega määratakse kindlaks veinisektori eksporditoetused ja tunnistatakse kehtetuks määrus (EMÜ) nr 2137/93, [7] viimati muudetud määrusega (EÜ) nr 715/2003) artiklit 1.
(3) Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Väljaantud ekspordilitsentsid, mis sisaldavad toetuse eelkinnitust, kehtivad sihtriikide Tšehhi Vabariigi ja Slovaki Vabariigi suhtes üksnes kuni 31. maini 2003. Määruse (EÜ) nr 883/2001 artikli 4 lõikes 2 nimetatud tagatis vabastatakse võrdeliselt kasutatud kogustega.
Artikkel 2
Määruse (EÜ) nr 883/2001 IV lisa riikide loetelu artikli 9 lõikes 6 osutatud sihtkohttsoonide kaupa asendatakse käesoleva määruse I lisaga.
Artikkel 3
Määruse (EÜ) nr 2805/95 lisa muude sihtkohamääratluste kohta asendatakse käesoleva määruse II lisaga.
Artikkel 4
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. juunist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. juuli 2003

Labels: 17
5
3
6
18